Associació d'Agermanament Igualada-Nueva Esperanza: d’octubre 2009
El Salvador, de la guerra a l'esperança
Xerrada a càrrec Mena Sandoval, avui a les 8 del vespre a l’Espai Cívic Cente, dins el marc de l'Octubre Solidari
El passat mes de maig es produïa un fet històric a El Salvador ja que per primer cop era elegit un president no lligat a les oligarquies ni a les dictadures anteriors. El Frente Farabundo Martí para la Liberación Nacional (FMLN), hereu de la guerrilla, presentà un candidat que trencava amb el passat: Maurició Funes. Francisco Mena Sandoval ens explicarà aquesta evolució, les expectatives i el context de la zona, en particular Hondures, avui a les 8 del vespre a l’Espai Cívic Cente, dins el marc d’Octubre Solidari.
Maurició Funes periodista de gran prestigi i format a la UCA va ser elegit el passat mes de maig a El Salvador, presentat pel Frente Farabundo Martí para la Liberación Nacional (FMLN). La seva elecció culmina un procés iniciat el 1992 amb els Acords de Pau, seguit pel període més llarg de democràcia que ha viscut el país tot i que les desigualtats i els problemes socials han tendit a agreujar-se durant tot aquest temps. La victòria de l’FMLN i la figura de Maurició Funes han generat grans expectitives pel que pot representar de renovació democràtica i donar un gran impuls en les millores socials. Per altra part, en el context regional, ha adquirit relleu arran de la situació d’Hondures i la ferma oposició al cop d’estat del passat mes de juny.
Mena Sandoval
Francisco Mena Sandoval ens explicarà aquesta evolució, les expectatives i el context de la zona, en particular Hondures, avui a les 8 del vespre a l’Espai Cívic Cente, dins el marc d’Octubre Solidari. Ell fou oficial de l’exèrcit salvadorenc que es passà a la guerrilla de l’FMLN a finals dels anys 80 en desacord amb la repressió i masssacres que es començaven a executar sota els auspicis de la dictadura. Posteriorment participà en el procés de negociació dels Acords de Pau i fou diputat de l’FMLN durant el període 1994-1997. També fou representant de l’FMLN a Europa. Actualment és president de REDS (Solidaridad para la Transformación Social) i professor a la Universitat de Barcelona del Master de Cooperació i Desenvolupament.
Etiquetes: Associació, El Salvador, memòria històrica